ตลท.ย้าย ILINK เข้าซื้อขายใน SET วันที่ 19 ส.ค.58
ตลท.ย้าย ILINK เข้าซื้อขายใน SET วันที่ 19 ส.ค.58
18 ส.ค. 2558

ตลาดหลักทรัพย์แห่งประเทศไทย(ตลท.) ระบุว่า ตามที่ บริษัท อินเตอร์ลิ้งค์ คอมมิวนิเคชั่น จำกัด (มหาชน) หรือ ILINK เป็นหลักทรัพย์จดทะเบียนในตลาดหลักทรัพย์ เอ็ม เอ ไอ (mai) ตั้งแต่วันที่ 20 สิงหาคม 2547 และต่อมา ILINK ได้ยื่นคำขอให้ตลาดหลักทรัพย์ฯ พิจารณาอนุมัติให้หลักทรัพย์ของ ILINK ซื้อขายในตลาดหลักทรัพย์แห่งประเทศไทย (SET) นั้น
ทั้งนี้ ตลาดหลักทรัพย์ฯ พิจารณาแล้วเห็นว่า ILINK มีคุณสมบัติครบถ้วนตามข้อกำหนดของตลาดหลักทรัพย์ฯ เรื่อง การรับหุ้นสามัญหรือหุ้นบุริมสิทธิเป็นหลักทรัพย์จดทะเบียน พ.ศ. 2558 ดังนั้น จึงเห็นควรกำหนดให้หลักทรัพย์จดทะเบียนของ ILINK จำนวน 332,000,514 หุ้น มูลค่าที่ตราไว้หุ้นละ 1 บาท รวม 332,000,514 บาท ซื้อขายในตลาดหลักทรัพย์แห่งประเทศไทย (SET) โดยจัดให้หุ้นสามัญอยู่ในกลุ่มเทคโนโลยี หมวดเทคโนโลยีสารสนเทศและการสื่อสารและใช้ชื่อย่อในการซื้อขายหลักทรัพย์ว่า ILINK เช่นเดิม
รวมถึงใบสำคัญแสดงสิทธิที่จะซื้อหุ้นสามัญของ บริษัท อินเตอร์ลิ้งค์ คอมมิวนิเคชั่น จำกัด (มหาชน) ครั้งที่ 1 (ILINK-W1) จำนวน 12,191,023 หน่วย ให้จัดอยู่ในหมวดใบสำคัญแสดงสิทธิ โดยใช้ชื่อย่อในการซื้อขายหลักทรัพย์ว่า ILINK-W1 ตั้งแต่วันที่ 19 สิงหาคม 2558 เป็นต้นไป
ทั้งนี้ สำหรับการคำนวณ Ceiling &amp; Floor ของหลักทรัพย์ ILINK และ ILINK-W1 ในวันที่ 19 สิงหาคม 2558 ให้ใช้ราคาซื้อขายครั้งสุดท้ายของหลักทรัพย์ดังกล่าวในตลาดหลักทรัพย์ เอ็ม เอ ไอ เป็นฐานในการคำนวณ Ceiling &amp; Floor ตามปกติ